
Kaikki kaikesta



Usva nauroi hersyvästi. Hänen syvä naurunsa tuntui kuplivan kuin maan alta. Usva istui järven rannassa nököttävän pakurisen koivun juurella. Hänen kaksi kamarineitoaan olivat levittäneet suuren sinisen liinan ruohikolle ja sen päällä oli pajukorissa piknik-eväät. Toinen kamarineidoista nauroi vapautuneesti Usvan mukana, mutta uudempi kamarineito hiplaili hermostuneena piknik-liinan pitsistä reunaa.


- Usva tulee vaan itse yrittämään! Jyrähti jykevä ääni. Ääni kuului peltotyömiehelle, jonka vedenhevonen oli melkein vienyt mennessään. Lähistöllä olevalla rantakivikolla odotti Näkkineito, josko joku uppoaisi ja hän saisi vietyä uhrin vetiseen valtakuntaansa. Näkki oli ottanut kauniin nuoren naisen hahmon. Kenties saadakseen rannalla olevan miesjoukon päät sekaisin. Näkki kampasi paksuja kiiltäviä hiuksiaan kalanluisella kammalla. Hiljaisempi kamarineito sääkähti miehen ukkosen kaltaista jyrähdystä.


- Kuinka hän uskaltaa! Hän henkäisi hiljaa.


- Uskaltaa mitä? Toinen kysyi ihmeissään. Usva kuunteli heitä puolella korvallaan.


- Puhutella neitiä noin rahvaanomaisesti! Kamarineito huudahti. Usva käännähti katsoomaan uutta kamarineitoaan, katseessaan myrskytaivaan salamointia.


- Tiedän että olet uusi, joten annan tietämätömyytesi anteeksi...


- Oi, anteeksi neiti...


- Älä pyytele koko ajan anteeksi! Usva tuohtui ja nousi seisomaan.


- Oi, ant...


- Rahvaanomaisesti? Minulle on aivan sama kuinka minulle puhutaan tai kuinka minua puhutellaan. Minua ei neiditellä vaikka satunkin olemaan Kuningatarkunnan uusi kuningatar. Rentoudu ystävä hyvä! Usva ravisteli kamarineitoaan ja silloin kuului suuri molskahdus. Usva kääntyi kamarineitoineen katsomaan, mitä tapahtui. Järvi Wäinämöisen keskellä oli pillastunut vedenhevonen. Se oli hengästyttävä näky. Vedenhevonen oli läpikuultava, hieman sinertävään taipuva. Sen takajalat olivat sulautuneet Wäinämöisen ikityyneen pintaan ja hevosen hulmuava häntä oli kuin vesiputous. Yksi Usvan isän, Untamon, luotetuimmista peltotyöntekijöistä pärski rannalla. Taas yksi, joka ei ollut onnistunut taltuttamaan vedenhevosen virtaavaa luonnetta. Usva katsoi järven valkoisella hietikolla märkinä valuvia työmiehiä ja laskeskeli mielessään.


- Ei tainnut kukaan tänään saada ohjaksista kiinni, uusi kamarineito sanoi julki Usvankin ajatukset.


- Eipäs hoppuilla! Karjahti jylisevä miesääni ja kamarineidot lankesivat polvilleen Untamon edessä.


- Nouskaa ylös hupsut tytöt. Kauniit mekkonne likaantuvat! Untamo komensi ja kääntyi tyttärensä puoleen. Usva hymyili valloittavaa, virheetöntä hymyään. Petäjän punaiset hiukset olivat auringonvalossa entistä punaisemmat ja sammaleen vihreät silmät loistivat. Usva oli isänsä ja kahden veljensä täysi vastakohta. He kaikki olivat vaaleita ja sinisilmäisiä.


- Rakas tyttäreni Usva. Oletko nauttinut olostasi? Untamo kysyi jumaloimaltaan tyttäreltä.


- Olen isä. Olen nauttinut ja nauranut niin, Usva vastasi ja suukotti isäänsä molemmille poskille.


- Niin, niin. Työmieheni ovat epäonnistuneet vedenhevosen ohjissa. Mutta minäpä menen ja näytän niille kurjille kuinka homma hoidetaan, Untamo röyhisti rintaansa.


- Et selviä kuivana isä, Usva sanoi nuhdellen.


- Lyödäänkö vetoa? Untamo kääntyi tyttärensä puoleen.


- En halua että häviät vedon, Usva sanoi ja istui takaisin kamarineitojensa seuraan.


- Minä löisin herra Untamon puolesta vetoa. On hän kuitenkin vedenhevosen niin usein taltuttanut, kamarineito sanoi.


- Älkää mielistelkö. Me kaikki tiedämme, että tänään kastuu hieman enemmän kuin varpaat. Usvan taakse ilmestynyt vuoden nuorempi veli, Uljas naurahti. Uljaksen kaksoisveli Urho no-jaili koivun runkoa vasten.


- Saisi vedenhevonon viedä mukanaan, Urho murahti.


- Kuinka voit sanoa noin! Kivahtu Usva.


- Tai Näkki, jatkoi Uljas.


- Olemme melkein viidentoista. Kuten sinä melkein kuudentoista. Olisi meidänkin aika saada ottaa vastuuta asioista. Mutta mitä me tehdään? Nenä kiinni kirjassa vaan joka päivä. On se vähän eri asia kuin todellisuudessa kokea..., Urhon tilitys loppui suureen molskahdukseen. Uljas nauroi kamarineitojen säästyksellä.


- Minähän sanoin ettei kannata lyödä vetoa, Urho sanoi.


- Isä! Usva kiljahtui ja kääntyi katsomaan Wäinämöiseen. Untamo nauroi remakasti rantakaislikossa muutaman työmiehen riuhtoessa häntä jaloilleen. Rantakaislikko oli kuitenkin liukas ja kohta he kaikki olivat järvessä somassa keossa. Näkki lipui lähemmäksi ja yritti tarttua limaisilla sormillaan Untamon lahkeeseen.


Työmies potkaisi Näkkiä kohti joka muuttui vaahtopäiseksi aalloksi.


- Isä! Nouse nyt äkkiä jaloillesi. Saat keuhkotaudin, Usva juoksi rantaan.


- No, höpö höpö. Ei tässä kukaan ole keuhkotautia saamassa keskikesällä. Mutta Usvaseni, loitsuihin uskova tyttöni... Pyydäpäs vedenväeltä suotuisaa mahdollisuutta kun yritän uudelleen, Untamo sanoi ja nousi seisomaan.


- Nyt sinä höpötät isä. Et usko, että ihminen voi onnistuneesti loitsua. Sinun mielestäsi ihmisen lausuma on hevonhumppaa.


- Aivan sama, anna mennä siitä huolimatta. Olet niiden juttujen pauloissa enkä kiellä sinua.


Usva huokaisi ja vilkaisi rannalla naureskelevia työmiehiä ja veljiään, sekä rohkaisevasti hymyileviä kamarineitojaan. Hän huokaisi uudestaan ja polvistui lähemmäksi rantaa. Usva laittoi kätensä juuri järven pinnan yläpuolelle, ja lausui sitten hiljaa vanhan haltijaloitsun:




Vedenhevonen, veden henki.
Oothan mulle suotuisa renki.
Annathan mun sua ohjata,
ilman että tarvitsee laineita kohdata.
Anna siis ohjat käsini mun,
annan sulle uuden alun.
Maalla kantavalla palvele mua,
tekemästäsi työstä palkitsen sua.
Vedenhevonen, veden henki.
Vedenhevonen, maan renki.





- No niin, kiitos Usvaseni. Kokeillaan uudelleen, Untamo sanoi päättäväisesti.


- Tässä. Ottakaa tämä varmuuden vuoksi. Saattaa pitää teidät turvassa Näkiltä, yksi työmies sanoi ja otti vyölenkiltään puukon tupesta.


- Hyvin ajateltu, Untamo sanoi ja otti veitsen suuhunsa, hampaiden väliin. Hän lähti kahlaamaan kohti Wäinämöisen keskellä olevaa syvintä kohtaa. Jonkun ajan päästä vedenhevonen tuli pintaan ja Untamo istui hajareisin hevosen selässä. Hevonen oli pillastunut ja kyllästynyt jo tähän touhuun. Se yrittäisi viedä Untamon mukanaan aaltoihin. Ohjat olivat tippuneet kaulalta Untamon saavuttamattomiin. Mutta kuin ihmeenkaupalla hän sai otteen ohjista ja ohjasi vedenhevosen rantaan.


- Nytkö on mielesi hyvä? Usva kysyi isältään, joka vain hymyili kuin voittaja ikään. Vaalea, vettä valuva hevonen seisoi työmiehen kiinnipitämänä ja kaikkien ihailtavana. Vedenhevonen pärski, hirnui ja kuopi kiinteään maahan tottumatonta kaviotaan. Usva ei ollut varma pitikö vedenhevosen valjastamisesta työhön vai ei.


- Usva! Tulehan niin vaihdetaan kuivat vaatteet ylle ja pidetään oppitunti! Usvan kotiopettajatar Norna kutsui. Usvalle Norna oli lähimpänä äitihahmoa, oman äidin kadotessa kun Usva oli ollut noin vuoden vanha.


- Minä tulen Norna! Usva vastasi kutsuun ja keräsi pitkät helmansa käsiinsä, jotta pääsisi juoksemaan minkään vauhtia häiritsemättä.


- Odottakaa neiti! Kamarineito pyysi mutta Usva villetti jo ruohittunutta mäkeä kohti linnaa, joka kohosi Soini-järveen pystytettyjen pilarien päällä. Linna oli suurenmoinen.


Kivikautisen järven kivistä rakennettu. Se oli jykevä, suureellinen ja kaikessa loistokkuudessaan karu näky yltäkyläisen vehreyden keskel-lä. Usva juoksi vallihaudan ylitse kohti suuria tammiovia. Hän joutui keskittämään kaikki voimansa saadakseen itseään kaksi kertaa korkeammat ovet auki. Usva jatkoi hengästyneenä matkaansa hallien läpi aina kodikkaaseen huoneeseensa asti. Takassa paloi tuli ja vaaleat tekstiilit sekä pitsi toivat kivisiin seiniin kaivattua pehmeyttä. Usva meni pukeutumishuoneeseen ja vilkaisi ikkunasta ulos pihamaalle. Kamarineidot viilettivät vasta puolessa välissä ja Norna oli jäänyt vetämään henkeä komean katajan kylkeen. Taivaanrannassa lensi vimmastuneiden jättien viskaamia siirtolohkareita.


Usva otti esiin silmiensä sammaleen sävyisen mekon, kapealla uumalla, leveällä vyöllä ja syvään uurretulla kaula-aukolla. Pukeuduttuaan Usva asettautui ikkunan eteen kouluhuoneessaan ja katseli ikkunasta kamarineitojensa toikkarointia. He kaatuivat kantamuksineen kaikkineen ja toinen oli lipsahtaa sillan kaiteen raosta vallihautaan. Norna jatkoi heidän ohitseen kylmän viileästi. Tuskin edes ajatteli auttaa.


- Tuon mekon kanssa pitäisi olla alustoppi, Norna mainitsi paheksuvasti heti huoneeseen tullessaan. Usva keikisteli hetken ennen kuin oli valmis vastahyökkäykseen.


- Olen sitä mieltä ettei tarvitse.


Norna katsoi Usvaa ja tuli hänen eteensä, muutaman sentin päähän.


- Pane edes koru, joku näyttävä sellainen.


- Minullahan on jo sellainen, Usva sanoi toruvasti ja siveli sormellaan solisluidensa välissä olevaa syntymämerkkiä. Merkki muistutti suuresti maa-elementin symbolia.


- Hmph!


- No, sanoit että tänään on oppitunti, Usva huokaisi ja rojahti istumaan tuoliin, jykevän tammisen pöydän toiselle puolelle. Norna, vastoin tapojaan, jäi seisomaan ja tuijotti ulos ikkunasta.


- Mysteerien metsä, Norna sanoi niin hiljaa, ettei Usva kuullut kuin pientä muminaa.


- Anteeksi? Usva kysyi ja katsoi kuinka Norna kamppaili jonkin asian kanssa.


- Täytät piakkoin 16- vuotta.


- Niin?


- Se on ollut aina tärkeä virstanpylväs. Kuusitoista ikävuotta lähestyville hallitsijoiden jälkeläisille kerrotaan kaikki, Norna selitti.


- Kaikki? Usva kysyi.


- Niin, kaikki.


- Mistä? Usva kysyi uudelleen ja Nornan vastaus hämmensi.


- Kaikesta.


Usva oli hämillään. Hän ei ymmärtänyt sanaakaan Nornan puheesta. Hän ei ollut edes varma puhuivatko he samaa kieltä.


- Aloitetaanpas. Tule tänne, Norna pyysi ja Usva meni hänen viereensä. Yritti nähdä, mitä Norna näki. Norna osoitti ulos ikkunasta, litisti sormenpäänsä ikkunalasiin.


- Mysterien metsä. Mitä tiedät siitä? Norna kysyi ja kääntyi katsomaan Usvaa. Usva rypisti otsaansa, yritti saada kerätyksi mieleensä Mysterien metsästä kerrotut asiat.


- Mysterien metsä oli olemassa jo Kuningattarkunnan syntymisen aikoihin. Sen puut kohoavat taivaisiin asti. Tuoni- järvi on Mysteerien metsän ainoa järvi. Sen vesi on mustaa kuin vuodatettu veri ja syvyyden kerrotaan jatkuvan itse Tuonelaan asti. Joka juhannusyö uhrataan valittu, eli ihminen, Metsien vanhukselle, koko luomakunnan elinvoimalle. Suurelle lehväkruunuiselle puulle, joka kuolee talvella mutta valitun ansiosta herää keväällä uudelleen eloon. Metsien vanhus on pihlaja. Sen sanotaan olevan matkailijan puu. Jos haluat mennä Mysteerien metsään ja päästä sieltä poiskin, kannattaa sinun löytää Metsien vanhus.


- Ja? Norna kysyi erästä oleellista tiedonjyvää


- Mysteerien metsä jatkuu iäisyyksiin.


- Aivan! Norna huudahti mutta lisäsi heti perään, mutta ei lähellekään!


- Kuinka?


- Tänään aion romahduttaa kaiken tuon pilvilinnasi, joka ympärillesi on kasattu. Joka kaikkien ympärille on kasattu, Norna huokaisi ja istahti. Hän pyysi Usvaakin istahtamaan paikalleen.


- Mysteerien metsä ei missään nimessä jatku iäisyyksiin, naurettava ajatus. Iäisyyttä ei ole olemassakaan! Miten mikään voisi jatkua kohti olematonta? Norna naurahti.


- Minne se sitten päätyy? Usva kysyi ja tunsi itsensä uupuneeksi.


- Kalervoon! Norna sanoi mahtipontisesti.


- Kalervoon? Mikä tai kuka se on?


- Hyvä kysymys. Se on nimittäin molempia, Norna sanoi ja naurahti sydämellisesti Usvan ikuistamisen arvoiselle ilmeelle.


- Älä hätäile, minä kerron. Aloitan Mysteerien metsästä. Se ei ole aina ollut pelottava paikka. Kuningatarkunnan luomisen aikoihin se oli kaunis valoisa metsä, osa Tapiolaa.., Norna aloitti mutta Usva keskeytti.


- Miksi se sitten nyt on sellainen kuin on? Kielletty. Onko se vain valhetta? Usva kysyi.


- Ei, ei se ole valhetta. Siellä voi hyvinkin eksyä ja tapattaa itsensä. Syynä ovat esi-isäsi ja Kalervon esi-isä. Tämä taru on kulkenut sitten jokaiselta sukupolvelta eteenpäin, ja se on muuttunut ajansaattossa. Kukaan ei enää muista täysin miten se alunperin meni. Mutta tämän hetkisen tiedon mukaan esi-isä Kalervo ei antanut esi-isäsi Untamon kalastaa Tuonesta, vaikka järvi olisi riittänyt hyvin kahdelle miehelle ja heidän kylilleen. Olisi siitä riittänyt kalaa koko luomakunnalle! Tuoni oli silloin Kuningatarkunnan ainoa järvi. Kalervo ja Untamo taistelivat, Kalervo yritti tappaa esi-isäsi ja iski puukolla. Untamolla oli silloin kaulassaan suuri kivikoru, johon veitsen pää halkesi. Kalervo oli suunniltaan raivosta, mutta Untamo pääsi livahtamaan karkkuun. Suoraan Haltijakuninkaan puheille. Untamo pyysi Haltijakuningasta tekemään säännön, että Kuningatar-kunta jakaautuisi siitä edespäin kahteen eri kylään, Untamoon ja Kalervoon. Nämä kaksi kylää eivät saa tietää toisistaan. Pelkät hallitsijat saavat mutta tavan kansa ei. Mysteerien metsä saisi luvan kukoistaa ja kasvaa. Siitä kerrottaisiin pelottavia tarinoita, iskostettaisiin ihmisten mieleen että sinne ei kannattaisi mennä. Mysteerien metsä alkaisi elää tarunsa mukaan. Metsän molemmin puolin ilmestyisi salaperäiset Kolmen tien risteykset. Untamo halusi myös kuusi järveä luotavaksi Untamoon. Mitähän vielä? On varmasti kaikenlaista, mitä unohdan kertoa. Aivan, virvatulet. Mitä tiedät jo virvatulista? Norna kysyi. Usva oli sulkenut silmänsä koska niin hänen aivonsa ottivat tiedot paremmin vastaan.


- Virvatulet ovat liekkimäisiä valoja, joiden väri vaihtelee. Ne liikkuvat paikasta toiseen halunsa mukaan. Niitä lähestyessä ne etääntyvät yhä vain kauemmaksi ja kauemmaksi, suostutellen sinua seuraamaan ja eksymään. Jos kuitenkin haluaa uhmata iässyyksiin jatkuvaa Mysteerien metsää ja eksyksiin johdattelevia virvatulia, on silloin parasta lähteä Mysteerien metsään kesäpäivänseisauksen aikoihin. Sen taian ansiosta virvatuli kertoo sinulle aarteiden sijainnin muuttumalla sinisen- vihreäksi. Muutoin virvatulet ovat valkoisia pallomaisia valoja, joiden päissä on lieskoja. Aarretta ei olla ikinä löydetty eikä se ole ollut kiinni yrittämisen puutteesta. Monet seikkailumieliset lähtevät joka vuosi aarrejahtiin. Osa jää sille tielleen ja osa tulee takaisin järkensä menettäneenä. He kertovat tarinoita aarteesta päällä makaavasta haltijasta, joka on vaatinut kaikenlaisia palveluksia muttei ole kuitenkaan luopunut aarteesta. En välttämättä usko koko aarteeseen, Usva sanoi.


- Kyllä se aarre totta on. Mutta sen saa vain se, joka on tarpeeksi nöyrä sen vastaanottamaan. Aarre ei ole välttämättä kolikoita tai mitään maallista mammonaa, Norna selitti.


- Jaah..., huokaisi Usva väsyneesti. Häntä ei kiinnostanut lähteä aarrejahtiin.


- Tämä esi-isien viha..., hän aloitti mutta Norna ehti väliin:


- Se jatkuu tänäkin päivänä. Sinä vihaat Kalervon kylää ja siellä asuvia mutta samaan aikaan Kuningatarkunnan tulevana kuningattarena sinun tulee hallita molempia kyliä yhtäläisesti. Se on hankala tehtävä tasapainotella.


- Ai, selvä. Meinasin juuri kysyä voisinko käydä siellä. Mutta se ei varmaan tule kuuloonkaan.


- Ei missään tapauksessa! Norna sanoi ytimekkäästi ja tehosti sanojaan lyömällä nyrkillä pöydän pintaa.


- Hyvä on. Hyvä on. Selväksi tuli, Usva sanoi ja nosti kätensä puolustelevasti ilmaan.


- Mikä muuten on sen asian takana että Kuningatarkunta on kuningatarkunta? Olen lukenut tarinoista, että yleensä termi on kuningaskunta, Usva ihmetteli.


- Haltijakuningas teki säännön esi-isienne sodan jälkeen. Että yksikään mies ei Kuningatarkuntaa hallitsisi enää koskaan.


- Kuinka se päätetään että onko seuraava kuningatar Untamosta vai Kalervosta?


- Kumpaan kylään tyttö esikoiseksi syntyy on tuleva Kuningatarkunnan kuningatar. Sinusta tulee loistava sellainen, Norna sanoi ja taputti Usvaa olkapäähän.


- Toivotaan niin. Mutta Norna, olen hirveän väsynyt ja tuntuu kuin aivoni sulaisivat. Voimmeko jatkaa huomenna tai antaa loppujen olla? Usva kysyi ja haukotteli niin että leukaperät tuntuivat menevän sijoiltaan.


- Mene ihmeessä nukkumaan lapsikulta! Toivotti Norna. Nornan lähdettyä Usva kaivautui riisumatta peittojen alle ja nukahti melkein heti kun laski päänsä tyynyyn.










Ollaan herroja molemmat



Kuura Kalervon poika, kohta kuudentoista hänkin, istui kirjaston pitkän pöydän ääressä kotiopettajan seisoessa muutaman metrin päässä.


- Kuulitko mitä minä sanoin Kuura? Opettaja kysyi mahtipontisesti kuin olisi kertonut suurenkin uutisen.


- Joo, Kuura vastasi tylsistyneenä. Hänen korvansa olivat jo sulkeutumassa opettajan höpötyksiltä.


- Eli? Opettaja kysyi sanaa venyttäen.


- Mysteerin Metsä ei ole aina ollut ja niin edespäin. Se syntyi. Sukuviiha kalavesistä ja esi-isän puukosta... Antoi jonkun Untamon käyttää veistään, joka perkasi sillä jättimäistä haukea.... Puukko meni rikki.... Syttyi sota. Mysteerien metsä ei jatku iäisyyksiin vaan sen toiselta laidalta alkaa Untamo. Okei? Ei ole iso juttu, Kuura luetteli väsyneesti. Mitä väliä? Elämä jatkuisi samaan tapaan kuin tähänkin asti. Ei Kuuraa kiinnostanut Untamo tai Mysteerien metsän läpi meneminen, sen synty tai sukuvihan syyt eikä sen seuraukset.


Kotiopettaja näytti kuin kuivalle maalle viskautulta kalalta.


- Ei iso asia?! Ei iso... Tämähän on sensaatiomainen juttu.


- Mikä siinä nyt on niin sensaatiomaista? Kuura kysyi.


- Minähän juuri laajensin maailmankuvaasi!


- Maailmankuvani on yhtä suppea kuin ennen sukuvihasta kertomista tai Mysteerien metsän syntytarinaa. Maailmankuvani on yhtä laaja kuin ennen tietoa siitä, että Tuoni oli joskus ainoa järvi ja esi-isäni pyysi Haltijakuningasta luomaan Kalervoon viisi järveä. En aio koskaan ottaa selvää Untamosta tai siitä tapatanko itseni Mysteerien metsässä virvatulia seuratessani. Elämäni jatkuu kertomasi uutisen jälkeen yhtä ihanana tai kamalana, miten sen nyt ottaa, kuin ennen uutista. Okei? Oliko tämä nyt tässä? Kuura kysyi ja sulki edessään olevan kirjan. Kotiopettaja löi nyrkillä pöytään ja haukkoi henkeään. Hänen naamansa alkoi pelottavasti helottaa.


- Isäsi... Isäsi saa kuulla tästä!


- Voi kauhistus, Kuura henkäisi.


Kuura sulki oven takanaan. Hän kuuli oven läpi kuinka kotiopettaja viskoi jotakin. Kuura nauroi itsekseen.


- Nuori herra! Juuri teitä minä etsinkin, huudahti pitkähiuksinen nainen. Naisen mustassa kuontalossa oli hopea juova. Hän oli hallava, haltijan ja ihmisen jälkeläinen. Puolihaltijaksikin kutsuttu.


- Niin Sointu? Kuura kysyi musiikinopettajaltaan.


- Viulu? Muistuuko mieleen? Sointu kysäisi ja oli soittavinaan. Kuura löi kämmenensä otsaan.


- Vallan unohdin Sointu! Viulutunti.


- Aivan niin Kuura. Alapas tulla nyt sitten, Sointu käski jämäkästi ja johdatteli vaisusti vastustelevan Kuuran musiikkihuoneeseen. Huoneessa oli korkeat holvikaaret sekä hieman pyöreä katto, joten akustiikka oli musisoinnille täydellinen.


- Otapa viulu kotelosta ja näytä minulle kuinka viulua pidellään. Muista! Sitä pidellään kuin hienointa neitiä.


Kuura aukaisi mahongin värisen viulukotelon ja otti jo isälleen kuuluneen viulun esiin. Hän asetteli sen leukansa alle ja Sointu paranteli asentoa hieman.


- Hyvä. Olet selvästi parantanut pitelyäsi sitten viime näkemän. Mutta odotas hetki, laitetaan kristallit piiloon niin voit soittaa lirauttaa pienen kappaleen.


- Loukkaatko minua? Kuura kysyi teatraalisesti.


- Ei tulisi mieleenikään. Kunhan vitsailin. Ala soittaa, Sointu käski. Kuura hengitti muutaman kerran syvään ja aloitti viime kerralla harjoittelemaansa kappaletta. Sulosoinnut täyttivät holvikaaret. Sointu näytti kuin olisi transsissa mutta sitten oli kappaleen huippukohdan vuoro, ja Sointu heräsi transsistaan nopeammin kuin oli siihen vaipunut. Hän pani kädet korvilleen.


- Korvaparkani... Voi korvaparkani, Sointu vaikeroi.


- Anteeksi, Kuura sanoi pahoillaan.


- Ei se mitään. Ehkä vaadin sinulta liikaa. Tämä on vaikea kappale.


- Osaan ensikerralla taas paremmin, Kuura lupasi.


- Varmasti nuoriherra. Tältä päivältä lopetamme kuitenkin tähän, Sointu huokaisi selvästi pettyneenä. Kuura sulki viulun takaisin koteloon ja halasi Sointua. Kohta kuudentoista, silti kuin aikuinen mies pienen ja hontelon Soinnun rinnalla.


- Minä lupaan, Kuura sanoi uudelleen ja jätti Soinnun soittamaan kappaleen loppuun. Se vasta olikin taianomaisen kuuloista.


Kuura käveli pitkin linnan kivisiä halleja, suuntanaan ulko-ovi. Vaikka Kalervon linna olikin yltiömaallisen suuri, Kuurasta tuntui, että sen kiviset seinät alkoivat kaatua päälle. Hän oli viettänyt koko aamupäivän sisällä, oli jo korkea aika päästä ulos.


- Kuura! Kuinka kotiopettajan kanssa meni? Kysyi Kuuraa vastaan tuleva äiti, Kaisla.


- Siinähän tuo.


- Miten niin siinähän tuo? Tiedän että sinulle paljastui tänään suuria asioita, Kaisla kummastui.


- Suuria asioita? Niin, siis. Todella huikaisevaa, Kuura sanoi.


- Eikös? Minne sinä nyt menet? Kuuran äiti kysyi pojaltaan ja kääntyi korut helisten, pois kävelevän poikansa puoleen.


- Ilmariselle, Kuura vastasi ja otti muutaman juoksuaskelen ulko-ovea kohti, ettei hänen äitinsä ehtisi estää. Kuura laskeutui muutaman rappusen kerrallaan ja pysähtyi kaiteelle, jossa oli suuria kukkaistutuksia. Tässä nimenomaisessa paikassa Kuura koki aina jotakin sanoinkuvaamatonta. Hän pystyi näkemään koko Kalervon valtakunnan. Ja hän, Kuura oli Kuningatarkunnan tuleva hallitsija. “Mutta miksi sitä kutsutaan kuningatarkunnaksi”, Kuura usein ihmetteli mutta kohotti sitten olkapäitään. Hän loikkasi kaiteelle ja hyppäsi alas tasanteelta. Kuura oli menossa Ilmarinen-järvelle, jonka rannalla hänen “rahvas”-ystävänsä asui. Ystävä oli saanut nimensä järven mukaan.


Kuura avasi pieneen puutarhaan joh-tavan riukuportin. Portissa luki; sulje portti siitä kulkiessas! Ja, Kuura muisti aina totella tuota käskyä. Hän hyppeli innoissaan polulla olevia laattoja pitkin, mutta pysähtyi äkisti, huomatessaan parhaan ystävänsä makaavan pitkin pituuttaan sikoaitauksessa.


- Krhm! Kuura yskähti mutta kun Ilmarinen ei tehnyt elettääkään, Kuura ojensi parhaalle kaverilleen kätensä.


- Nousepas nyt! Kuura komensi.


- Kyllä herra, Ilmarinen myöntyi ja tarttui Kuuran käteen, joka taas vetäisi kätensä pois Ilmarisen ulottuvilta. Ilmarinen kaatui loiskahtaen takaisin mutavelliin.


- Että mikä?


- Ihan sama.


- Minä en ole sinulle minkään sortin herra. Tai sitten ollaan herroja molemmat, okei? Kuura tiuskaisi ja ojensi uudestaan kätensä.


- Okei, Ilmarinen huokaisi ja seisoi kohta Kuuran vieressä mutta valuen.


- Mikä on? Kuura kysyi huolissaan ystävältä.


- Ei tässä mitään, Ilmarinen vastasi välttelevästi.


- Kerro nyt.


- Isä vaan...


- Isäsi mitä? Kuura kysyi pontevasti.


- On vaan niin paska! Ilmarinen sylkäisi.


- No jopas. Kerro toki lisää, Kuura pyysi ja Ilmarinen johdatti ystävänsä pyöröhirsiseen pirttiinsä. Hirsimökissä leijaili kaurapuuron täyteläinen tuoksu. Ilmarisen äiti oli kuin leivottu pullamuori. Pyylevä, pyöreä ja essu aina mekon edessä.


- Kuura, kuinka ihanaa saada sinut kylään. Taisit taas aamulla harjoitella viulunsoittoa? Ilmarisen äiti yritti kysellä innostuneesti mutta väsymyksen ja pettymyksen kuuli äänestä.


- Tännekö asti soittoni raikasi?


- Vain huippukohta, Ilmarinen naurahti.


- Mitäs tupaan kuuluu? Kuura kysyi muka huolettomasti mutta ei malttanut odottaa kuulevansa mikä laski tunnelman niin matalaksi. Matalammaksi kuin kattoparru.


- Mitäs..., Ilmarisen äiti aloitti mutta sitten kuului takaovelta ryskettä ja kirosanoja.


- Mitä perkelettä? Sammalsi Ilmarisen yleensä niin vaatimaton isä. Kuura perääntyi hieman ja lattialaudat narisivat.


- Kas, kas. Hieno herrahan se siinä. Haluatkos kuulla tarinan siitä kuinka tämä mies mokasi pahemman kerran? Ilmarisen isä kysyi ja hakasi rintaansa kuin happea vailla. Kuura istui keittiönpöydän ääreen ja sanoi:


- Kuulisin sen mielelläni mutta vain jos todella haluat kertoa sen minulle.


- Ollaanpas sitä nyt niin olevinaan... Kaikki alkoi tänä aamuna. Olin saanut työtarjouksen eräältä haltijalta. Kävin vähän auttelemassa uuden talon pystyttämisessä. Sain sievoisen summan palkkioksi, nahkapussillisen kultarahoja. Ajatella, Ilmarisen isä kertoi ja kaivoi vyölenkiltään nahkapussin. Hän laski pussin pöydälle Kuuran eteen. Kuura katsoi pussia kummissaan.


- Se on tyhjä, hän sanoi.


- Tyhjä?! Hah! Niinpäs onkin. Hienolla herralla on silmät päässä smaragdien sijaan. Se on tyhjä nyt, mutta kuivat lehdet löydät sikolätistä.


- Kuivat lehdet? Kuura kysyi ihmeissään. Hän oli tippunut jo kärryiltä.


- Niin...


- Etkös sanonut saaneesi kultakolikoita? Kuura ihmetteli.


- Niinhän minä sanoin, ja niinhän minä sainkin mutta puutarhan portilla kiusaus kävi liian suureksi. Ennen kuin olin saavuttanut kotipihan vilkaisin rahoja. Vilkaisin vain. Pussi oli niin houkuttelevan painava. Vilkaisuni jälkeen pussi ei ollutkaan enää painava. Pistin pussin ympäri ja mitä minulla siellä olikaan? Pussillinen kuivia lehtiä! Ilmarisen isä karjaisi ja alkoi sitten hervottomasti itkeä.


- Miksi ihmeessä menit vilkaisemaan rahoja? Jokainenhan tietää haltijoiden metkut. Palkkioksi saatuja rahoja ei katsota ennen kuin ulko-ovi on salvattu, Kuura saarnasi. Ilmarisen isä mulkaisi Kuuraa juopuneilla silmillään.

